கோவாவில் இவ்விதமாக பல்வேறு படங்களின் கான்செப்ட்கள் நையாண்டி செய்யப்படுகின்றன. சமுத்திரகனியின் முதல் நாயகன் என்கிற நட்புரிமையோடோ வெற்றியடைந்த படமொன்றின் பெரிதும் கவனிக்கப்பட்ட காட்சியொன்றை ஞாபகப்படுத்துவது அல்லது பகடி செய்வது தன் படத்துக்கு வருபவர்களை மகிழ்விக்கும் என்கிற எண்ணத்தாலோ சுப்ரமணியபுரம் தலையாட்டலில் தொடங்கி, சிம்புவின் மன்மதன் வரைக்கும் இந்தப் பகடி நீள்கிறது. சமுத்திரகனிகூட தன் நாடோடிகளில் இந்தத் தலையாட்டலையும் ரீரெக்கார்டிங்கையும் உபயோகிக்கவே செய்திருந்தார் என்பதையும் நினைவில் கொள்ளவேண்டும். இவ்விதமாக நையாண்டி என்பது ஒரு சக்ஸஸ் ஃபார்முலாவிக்கொண்டிருப்பதுதான் அமுதனை இதையே ஒரு படமாக ஆக்கினால் என்ன என்று யோசிக்கவும் தூண்டியிருக்கலாம்.